smcproject/ml-wiki-sentences huggingface dataset:
സമുദ്രനിരപ്പിൽ നിന്ന് 750 മീറ്ററോളം ഉയരത്തിൽ സ്ഥിതിചെയ്യുന്ന മുട്ടിൽ ഗ്രാമപഞ്ചായത്തിന്റെ വിസ്തീർണം 47.37 ചതുരശ്ര കിലോമീറ്ററാണ്‌.
അതിരുകൾ : വടക്കുഭാഗത്ത് കണിയാമ്പറ്റ ഗ്രാമപ്പഞ്ചായത്ത്.
തെക്കുഭാഗത്ത് മേപ്പാടി ഗ്രാമപ്പഞ്ചായത്ത്, കിഴക്കുഭാഗത്ത് മീനങ്ങാടി ഗ്രാമപ്പഞ്ചായത്ത്.
പടിഞ്ഞാറുഭാഗത്ത് കല്പ്പറ്റ മുനിസിപ്പാലിറ്റി.
2001 ലെ സെൻസസ് പ്രകാരം മുട്ടിൽഗ്രാമപഞ്ചായത്തിലെ ജനസംഖ്യ 26,767 ഉം സാക്ഷരത 83.95% ഉം ആണ്‌.
അവലംബം ↑ http://lsgkerala.in/muttilpanchayat/general-information/
പുരാതന ഈജിപ്റ്റിൽ ആരാധിച്ചിരുന്ന ഒരു മാതൃദേവിയാണ് മുട്ട് (ഇംഗ്ലീഷ്: Mut ).
ഈജിപ്ഷ്യൻ ഭാഷയിൽ മുട്ട് എന്നാൽ മാതാവ് എന്നാണർഥം.
ആയിരത്തിലധികം വർഷങ്ങൾ നീണ്ടുനിന്ന ഈജിപ്ഷ്യൻ സംസ്കാരത്തിനിടയിൽ മുട്ട് എന്ന ദൈവ സങ്കല്പത്തിന് നിരവധി അർത്ഥതലങ്ങൾ കൈവന്നിട്ടുണ്ട്.
എല്ലാ സൃഷ്ടിയുടേയും കാരണമായ ജലത്തിന്റെ ദേവതയായി മുട്ടിനെ കരുതിയിരുന്നു.
ജഗദ് ജനനി , റായുടെ നേത്രം , ദേവിമാരുടെ രാജ്ഞി , സ്വർഗ്ഗത്തിന്റെ അധിപ , ദൈവങ്ങളുടെ മാതാവ് , ജന്മം നൽകുന്നവളും എന്നാൽ സ്വയംഭൂവായവളും എന്നിങ്ങനെ നിരവധി വിശേഷണങ്ങൽ മുട്ട് ദേവിക്ക് ഉണ്ട്.
മുട്ടിനെ സാധാരണയായി കഴുകന്റെ ചിറകുകളോടുകൂടിയ സ്ത്രീരൂപത്തിലാണ് ചിത്രീകരിക്കാറുള്ളത്.
കയ്യിൽ അങ്ഖ് ചിഹ്നം ഏന്തിയ മുട്ട് ദേവി ചുവപ്പ് അല്ലെങ്കിൽ നീല നിറത്തിലുള്ള വസ്ത്രം ധരിക്കുന്നു.
മേലേ ഈജിപ്റ്റിലും കീഴെ ഈജിപ്റ്റിലും നിലനിന്നിരുന്ന വ്യത്യസ്തമായ കിരീടങ്ങൾ സംയോജിച്ചുള്ള ഒരു  കിരീടമാണ് മുട്ട് ദേവി ധരിച്ചിരിക്കുന്നത്.
സാത്മീകരണത്തിന്റെ ഭാഗമായി മുട്ട് ദേവിയെ മനുഷ്യരൂപത്തിൽ കൂടാതെ മൂർഖൻ , പൂച്ച , പശു , പെൺസിംഹം, കഴുകൻ എന്നീരൂപങ്ങളിലും ചിത്രീകരിക്കാറുണ്ട്.
അവലംബം ↑ Velde, Herman te (2002).
Mut.
In D. B. Redford (Ed.), The ancient gods speak: A guide to Egyptian religion (pp. 238).
New York: Oxford University Press, USA.
↑ {{ cite web }} : | access-date= requires | url= ( help ) ; External link in | website= ( help ) ; Missing or empty | url= ( help )
മുട്ടുചിറ ഇംഗ്ലീഷ് വിലാസം https://ml.wikipedia.org/wiki/Muttuchira
കോട്ടയം ജില്ലയിലെ കടുത്തുരുത്തിയിൽ നിന്നും 2 കിലോ മീറ്റർ കിഴക്കായും ഏറ്റുമാനൂരിൽ നിന്ന് 13 കിലോമീറ്റർ പടിഞ്ഞാറായും സ്ഥിതി ചെയ്യുന്ന പ്രകൃതി രമണീയമായ ഗ്രാമമാണ് മുട്ടുചിറ .
2001 ലെ സെൻസസ് പ്രകാരമുള്ള മുട്ടുചിറയിലെ ജനസംഖ്യ 14,303 ആയിരുന്നു.
ഇതിൽ 7022 പുരുഷന്മാരും 7281 സ്ത്രീകളും ഉൾപ്പെട്ടിരിക്കുന്നു.
റബ്ബർ, തെങ്ങിൻ തോപ്പുകൾ, നെൽവയലുകളും നിറഞ്ഞ ഈ മലയോരവും സമതലപ്രദേശങ്ങളും ഇടകലർന്ന, ക്രിസ്ത്യാനികളും ഹിന്ദുക്കളും മതപരമായ ഐക്യത്തോടെ ജീവിക്കുന്ന സുന്ദരവും ശാന്തവുമായ ഒരു കാർഷിക ഗ്രാമമാണിത്.
ഗ്രാമത്തിലെ മിക്ക ആളുകളുടെയും തൊഴിൽ കൃഷി അല്ലെങ്കിൽ കാർഷിക സേവനമാണ്.
നൂറ്റാണ്ടുകൾക്കു മുമ്പ് മുട്ടുചിറ അറിയപ്പെട്ടിരുന്നത് ഞായപ്പള്ളി എന്ന പേരിലായിരുന്നു.
മുട്ടുചിറ എന്ന കരയോ സ്ഥലമോ അന്നുണ്ടായിരുന്നില്ല.
കാർഷികവൃത്തി മുഖ്യതൊഴിലായിരുന്ന കാലത്ത് ജല സോചനത്തിനായി തോട്ടിൽ പല സ്ഥലങ്ങളിലായി മുട്ടും ചിറയും ഉറപ്പിച്ചിരുന്നു.
അങ്ങനെ മുടങ്ങാതെ മുട്ടും ചിറയും ഉറപ്പിച്ചിരുന്ന ഈ പ്രദേശത്തിന് കാലാന്തരത്തിൽ മുട്ടുചിറ എന്ന പേരുണ്ടായി.
മുട്ടുചിറ കവലയെ കോട്ടപ്പുറം എന്നാണ് പഴമക്കാർ വിളിച്ചു പോരുന്നത് വടക്കുംകൂർ രാജാക്കന്മാർ ഈ പ്രദേശത്തു ഭരണം നടത്തിയിരുന്നതായാണു ചരിത്രം.
അവരുടെ കോട്ടയ്ക്കു പുറത്തുള്ള സ്ഥലമായതിനാലാകാം ഇവിടം കോട്ടപ്പുറം എന്നറിയപ്പെടുന്നത്.
പിന്നീട് മാർത്താണ്ഡവർമ്മ തിരുവിതാംകൂർ രാജ്യം രൂപീകരിച്ചപ്പോൾ വടക്കുംകൂർ ഉൾപ്പെടുന്ന അയൽ രാജ്യങ്ങളെ കീഴടക്കി അവരുടെ കോട്ടകൊത്തളങ്ങൾ തച്ചുടച്ചപ്പോൾ കോട്ടപ്പുറത്തെ കോട്ടയും മറ്റു ചരിത്രസത്യങ്ങളും മൺമറഞ്ഞു.
മുട്ടുചിറ അങ്ങാടി പണ്ടേ പ്രസിദ്ധമാണ്.
മലഞ്ചരക്കു വ്യാപാരമുൾപ്പെടെ ധാരാളം കച്ചവട സ്ഥാപനങ്ങൾ ഇവിടെയുണ്ടായിരുന്നു.
ഉഴുന്നാട എന്ന പലഹാരത്തിന്റെ നിർമ്മാണത്തിന് മുട്ടുചിറ പണ്ടേ പ്രസിദ്ധമാണ്.
ഗ്രാമവാസികളിൽ സുറിയാനി ക്രൈസ്തവരും ഹൈന്ദവരും ഉൾപ്പെടുന്നു.
അഞ്ചാം നൂറ്റാണ്ടിൽ സ്ഥാപിതമായ '''മുട്ടുചിറ റൂഹാദക്കുദിശാ ഫൊറോന പള്ളി''' പ്രശസ്തമാണ്.
മുട്ടുചിറ പള്ളിയുടെ മണിമാളികയ്ക്ക് 150 അടിയിലേറെ ഉയരമുണ്ട്.
പുരാതനമായ ശിലാലിഖിതങ്ങളും മുട്ടുചിറ പള്ളിയിൽ കാണാം.
വി. അൽഫോൻസാമ്മയുടെ പാദസ്പർശത്താൾ ധന്യമാണ് മുട്ടുചിറ.
വിശുദ്ധയുടെ അമ്മ വീട് മുട്ടുചിറ ഇടവകയിലെ വാലാച്ചിറയിലാണ്.
അൽഫോൻസാമ്മ വളർന്നത് മാതൃസഹോദരി ഭവനമായ മുട്ടുചിറ മുരിക്കൻ തറവാട്ടിലാണ്.
അൽഫോൻസാമ്മ പഠിച്ചത് മുട്ടുചിറ ഗവൺമെന്റ് സ്‌കൂളിലാണ്.
മുട്ടുചിറ റൂഹാദക്കുദിശാ ഫൊറോനപള്ളിയും അൽഫോൻസാ ഭവനും (മുരിക്കൻ തറവാട്) ഇന്ന് പ്രധാന തീർത്ഥാടന കേന്ദ്രങ്ങളാണ്‌.
പറമ്പ്രം തൃക്കയിൽ മഹാദേവക്ഷേത്രം, കുന്നശേരിക്കാവ് ഭഗവതി ക്ഷേത്രം എന്നിവയാണ് മുട്ടുചിറയിലെ പ്രധാന ക്ഷേത്രങ്ങൾ.
മുട്ടുചിറ ഫൊറോന പള്ളിയുടെ നേതൃത്വത്തിൽ ആരംഭിച്ച ഹോളി ഗോസ്റ്റ് മിഷൻ ആശുപത്രി ഇന്ന് ഒരു മൾട്ടി സ്‌പെഷ്യാലിറ്റി ഹോസ്പിറ്റലാണ്.
നഴ്‌സിംഗ് സ്‌കൂളും ഇവിടെ പ്രവർത്തിക്കുന്നു.
പോളിടെക്‌നിക്, ഗവ.
യു.പി. സ്‌കൂൾ, സെന്റ് ആഗ്നസ് എൽ.പി.-യു.
പി. ഹൈസ്‌കൂളുകൾ, ഹോളി ഗോസ്റ്റ് ബോയ്‌സ് ഹൈസ്‌കൂൾ, വിവിധ ബാങ്കുകൾ, വ്യാപാര സ്ഥാപനങ്ങൾ എന്നിവയും മുട്ടുചിറയിൽ പ്രവർത്തിക്കുന്നു.
മുഡുഗർ
പാലക്കാട് ജില്ലയിലെ അട്ടപ്പാടിയിൽ കണ്ടുവരുന്ന ഒരു ആദിവാസിവർഗമാണ് മുഗുഡർ .
വാളയാർ കാടുകളിലും ഇവരെ കാണാം.
അഗളി , പരൂർ എന്നിവിടങ്ങളിലാണ് മുഗുഡർ അധികമായുള്ളത്.
മുഗുഡ സ്ത്രീകൾ കൊച്ചുകുട്ടികളെ മുതുകിൽ കെട്ടിത്തൂക്കി നടക്കാറുണ്ട്.
അതിൽനിന്നാണ് മുതുഗർ അഥവാ മുഗുഡർ എന്ന പേര് വന്നതെന്ന് പറയപ്പെടുന്നു.
പ്രാകൃത തമിഴാണ് ഭാഷ.
മൂവായിരത്തിയഞ്ഞൂറോളം വരും ഇവരുടെ ജനസംഖ്യ.
വയനാട്ടിലെ ഊരാളിക്കുറുമരുമായി മുഗുഡർക്ക് സാമ്യമുണ്ട്.
ഈ വർഗങ്ങളിലുള്ളവർ തമ്മിൽ വിവാഹവും ചെയ്യാറുണ്ട്.
മലകളിൽ കെട്ടിയുണ്ടാക്കിയ കൊച്ചു പുൽക്കുടിലുകളിലാണ് മുഗുഡരുടെ താമസം.
കൃഷിയിൽ താത്പര്യമില്ലാത്ത ഇവർക്ക് നായാട്ട് വളരെ ഇഷ്ടമാണ്.
കാട്ടിൽ ചത്തുകിടക്കുന്ന മൃഗങ്ങളുടെ മാംസം വരെ ഇവർ ഭക്ഷിക്കും.
ശിവരാത്രിയിൽ ഇവർ മല്ലീശ്വരൻ മുടിയിൽ‍ പോയി വിളക്ക്
കൊളുത്താറുണ്ട്.
മുഗുഡ ഗോത്രങ്ങൾക്ക് മൂപ്പന്മാരുണ്ട്.
മൃഗങ്ങളേയും വൃക്ഷങ്ങളെയും ഇവർ ആരാധിക്കുന്നു.
മുഡ്ഡുസ് ദേശീയോദ്യാനം
മുഡ്ഡുസ് ദേശീയോദ്യാനം വടക്കൻ സ്വീഡനിൽ സ്ഥിതിചെയ്യുന്ന ഒരു ദേശീയോദ്യാനമാണ്.
ലാപ്പ്‍ലാൻറ് പ്രവിശ്യയിൽ ഗാല്ലിവെയർ മുനിസിപ്പാലിറ്റിയുടെ വലിയൊരു ഭാഗത്താണ് ഇതു നിലനിൽക്കുന്നത്.
മനുഷ്യസ്പർശനമേൽക്കാത്ത യുനെസ്കോ വേൾഡ് ഹെറിറ്റേജ് ലാപോണിയൻ പ്രദേശം ഈ ദേശീയോദ്യാനത്തിൽ ഉൾക്കൊള്ളുന്നു.
മുണ്ടകം ഇംഗ്ലീഷ് വിലാസം https://ml.wikipedia.org/wiki/Syzygium_mundagam
പശ്ചിമഘട്ടത്തിലെ തദ്ദേശവാസിയായ, പത്തുമീറ്ററോളം ഉയരം വയ്ക്കുന്ന ഒരു മരമാണ് കാട്ടുചാമ്പ അഥവാ മുണ്ടകം .
( ശാസ്ത്രീയനാമം : Syzygium mundagam ) .
കായയുടെ ഇളംമധുരമുള്ള പുറംതോട് തിന്നാൻ കൊള്ളും .
അവലംബം പുറത്തേക്കുള്ള കണ്ണികൾ കാണുന്ന ഇടങ്ങൾ പരീക്ഷണങ്ങളെപ്പറ്റി വിക്കിസ്പീഷിസിൽ Syzygium mundagam എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Syzygium mundagam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മീര നന്ദൻ ഇംഗ്ലീഷ് വിലാസം https://ml.wikipedia.org/wiki/Meera_Nandan
മലയാളത്തിലെ പ്രശസ്തയായ ഒരു യുവ നടിയും, ടെലിവിഷൻ അവതാരകയുമാണ് മീര നന്ദൻ .
മലയാളം ടെലിവിഷൻ പരിപാടികളുടെ അവതരണത്തിലൂടെ ദൃശ്യമാധ്യമരംഗത്ത് പ്രവേശിച്ച മീര മലയാളം, തമിഴ്, തെലുങ്ക് ഭാഷകളിലായി നിരവധി സിനിമകളിൽ അഭിനയിച്ചു.
രണ്ട് വർഷമായി ദുബായിലെ റേഡിയോ കമ്പനികളിൽ റേഡിയോ ജോക്കിയായി പ്രവർത്തിച്ചുവരുന്നു.
ശരിയായ പേര് മീര നന്ദകുമാർ എന്നാണ്.
1990 നവംബർ 26 നു നന്ദകുമാറിന്റേയും മായയുടേയും മകളായി എറണാകുളത്തെ ഇളമക്കരയിൽ പെരുന്തൂർ എന്ന ഗ്രാമത്തിൽ ജനിച്ചു.
അർജുൻ നന്ദകുമാർ ആണ് സഹോദരൻ.
മീര സ്കൂൾ വിദ്യാഭ്യാസം ഇളമക്കരയിലെ ഭവൻ വിദ്യാമന്ദിറിലാണ് നടത്തിയത്.
അക്കാലത്താണ് മുല്ല സിനിമയിൽ അഭിനയിക്കുന്നത്.
തുടർന്ന് സെയ്ന്റ് തെരേസാസ് കോളേജിലെ ബിരുദ പഠനത്തിനു ശേഷം ഇപ്പോൾ മണിപ്പാൽ സർവ്വകലാശാലയിൽ വിദൂരപഠന സമ്പ്രദായത്തിലൂടെ മാസ് കമ്യുണിക്കേഷൻ ജേണലിസത്തിൽ ബിരുദാനന്ത ബിരുദം പഠിക്കുന്നു.
വീടിനടുത്തുതന്നെയുള്ള സംഗീതാദ്ധ്യാപിക ലീലയിൽ നിന്നാണ് ആദ്യം സംഗീതം അഭ്യസിച്ചത്.
ലൈസൻസ് എന്ന സിനിമയിലൂടെ ആദ്യമായി സിനിമാഗാനവും ആലപിച്ചു.
പ്രശസ്ത അഭിനേത്രിയായ ദിവ്യ ഉണ്ണി യുമായി വിദൂരമായ കുടുംബബന്ധമുണ്ട്
2015-ൽ ദുബയിലെ റെഡ് എഫ്. എം എന്ന റേഡിയോ സ്റ്റേഷനിൽ റേഡിയോ ജോക്കിയായി ചലച്ചിത്രേതര ജോലി ആരംഭിച്ച മീര പിന്നീട് സ്റ്റേഷൻ അടച്ചുപൂട്ടൽ ഭീഷണി നേരിട്ടതോടെ ഗോൾഡ് എഫ്.എം എന്ന സ്റ്റേഷനിലേക്ക് ചേക്കേറി.
റേഡിയോ ജോക്കിയായി ജോലി തുടരവെയാണ് തമിഴിൽ ശാന്തമാരുതനെന്ന സിനിമയിൽ അഭിനയിച്ചത്.
തുടർന്നും നിരവധി സിനികളിൽ അഭിനയിച്ചുവരികയാണ് മീര.
ഏഷ്യാനെറ്റ് ചാനലിൽ സം‌പ്രേഷണം ചെയ്ത പ്രസിദ്ധ റിയാലിറ്റി ഷോ ആയ ഐഡിയ സ്റ്റാർ സിംഗർ എന്ന പരിപാടിയിലെ അവതാരകയായിട്ടാ‍ണ് മാധ്യമ രംഗത്തേക്ക് മീര കടന്നു വരുന്നത്.
2008 ൽ ലാൽ ജോസ് സംവിധാനം ചെയ്ത മുല്ല എന്ന ചിത്രത്തിൽ ആദ്യമായി അഭിനയിച്ചു.
അഭിനയിച്ച ചിത്രങ്ങൾ ചലച്ചിത്രം വർഷം ചലച്ചിത്രം കഥാപാത്രം ഭാഷ കുറിപ്പുകൾ 2008 മുല്ല ലച്ചി മലയാളം മികച്ച പുതുമുഖനടിക്കുള്ള ഫിലിംഫേർ പുരസ്കാരം ,മികച്ച പുതുമുഖനടിക്കുള്ള ഏഷ്യാനെറ്റ് പുരസ്കാരം 2009 കറൻസി റോസ് വാല്മീകി വന്ദന തമിഴ് പുതിയ മുഖം ശ്രീദേവി മലയാളം മികച്ച പുതുമുഖനടിക്കുള്ള അമ്മാ പുരസ്കാരം കേരള കഫേ പത്താം നിലയിലെ തീവണ്ടി ഇന്ദു 2010 പുള്ളിമാൻ രാധ എൽസമ്മ എന്ന ആൺകുട്ടി ജെനി അയ്യനാർ അനിത തമിഴ് ഒരിടത്തിരു പോസ്റ്റ്മാൻ ഉഷ മലയാളം 2011 ജയ് ബോലോ തെലെങ്കാന സഹജ തെലുങ്ക് കാതലുക്കു മരണമില്ലൈ തമിഴ് സീനിയേർസ് ലക്ഷ്മി മലയാളം ശങ്കരനും മോഹനനും രാജലക്ഷ്മി വെൺശംഖു പോൽ അശ്വതി സ്വപ്ന സഞ്ചാരി ലക്ഷ്മി 2012 പദ്മശ്രീ ഭരത് ഡോ. സരോജ്കുമാർ - സൂര്യ നഗരം തമിഴ്സെൽവി തമിഴ് മല്ലു സിങ്ങ് നീതു മലയാളം മദിരാശി ഭാമ ഭൂമിയുടേ അവകാശികൾ ശാരദ 2013 ലോക്പാൽ ജേൻ റെഡ് വൈൻ ജസ്ന യാത്ര തുടരുന്നു - ആട്ടക്കഥ സേതുലക്ഷ്മി ടൂറിസ്റ്റ് ഹോം രേഷ്മ കടൽ കടന്നൊരു മാത്തുക്കുട്ടി കുഞ്ഞുമോൾ 2014 ബ്ലാക്ക് ഫോറസ്റ്റ് - കരോട്പതി വിദ്യ കന്നട അപ്പോതിക്കരി ഡെയ്സി മലയാളം മൈലാഞ്ചി മൊഞ്ചുള്ള വീട് ഷാഹിന 2015 സുന്ദരമാരുതം മഹാ തമിഴ് കാറ്റും മഴയും അഞ്ചലി മലയാളം ഹിറ്റുഡൂ അഭിലാഷ തെലുങ്ക് 2016 നാനു നാമ ഹുഡ്ഗി കന്നഡ അങ്ങനെ തന്നെ നേതാവെ അഞ്ചെട്ടണ്ണം പിന്നാലെ ' അനു മലയാളം ചിത്രീകരിക്കുന്നു നേർ മുഗം തമിഴ് ചിത്രീകരിക്കുന്നു 2017 4ത് ഡിഗ്രി തെലുങ്ക് ചിത്രീകരിക്കുന്നു ഗോൾഡ് കോയ്ൻസ് സ്മൃതി മലയാളം ചിത്രീകരിക്കുന്നു ടെലിവിഷൻ വർഷം പരിപാടി കഥാപാത്രം ചാനൽ ഭാഷ 2017 ഏഷ്യാനെറ്റ് ഫിലിം അവാർഡ്സ് ഗോവിന്ദ് പദ്മസൂര്യക്കൊപ്പം ഏഷ്യാനെറ്റ് മലയാളം 2007 ഐഡിയ സ്റ്റാർ സിങർ ആതിഥേയ ഏഷ്യാനെറ്റ് മലയാളം 2007 വീട് നടി സൂര്യ ടി.വി. മലയാളം അവലംബം Meera Nandan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മീരാ ബന്ദോപാധ്യായ ഇംഗ്ലീഷ് വിലാസം https://ml.wikipedia.org/wiki/Meera_Bandyopadhyay
പാട്യാല ഖരാനയിലെ പ്രശസ്തയായ ഹിന്ദുസ്ഥാനി ശാസ്ത്രീയ സംഗീതഞ്ജയാണ് മീരാ ബന്ദോപാധ്യായ (1930 - 28 ജൂൺ 2012).
ഉസ്താദ് ബഡേ ഗുലാം അലി ഖാന്റെ ശിഷ്യയായിരുന്നു.
1930 ൽ ജനിച്ചു.
പിതാവ് ശൈലേന്ദ്രകുമാർ ചാറ്റർജിയുടെ താത്പര്യമാണ് മീരയെ സംഗീത ലോകത്ത് എത്തിച്ചത്.
പണ്ഡിറ്റ് ചിന്മയ ലാഹിരിയായിരുന്നു ആദ്യ ഗുരു.
പതിമൂന്നാം വയസ്സിൽ ആകാശവാണിയിൽ സംഗീതം അവതരിപ്പിച്ചു.
1950 കളുടെ മധ്യത്തിൽ മീരയുടെ ഗാന ഡിസ്കുകൾ ധാരാളം പുറത്തിറങ്ങി.
1950ലാണ് ഉസ്താദ് ബഡേ ഗുലാം അലിഖാന്റെ ശിഷ്യത്വം സ്വീകരിച്ചത്.
നിരവധി പുരസ്കാരങ്ങൾ ലഭിച്ച മീരയെ രാഷ്ട്രപതി ഭവനിൽ ആദരിച്ചിട്ടുണ്ട്.
പണ്ഡിറ്റ് രവിശങ്കർ , ജ്ഞാൻ പ്രകാശ് ഘോഷ് എന്നിവർക്കൊപ്പം മീരയും ഇന്ത്യ സർക്കരിന്റെ സാംസ്കാരിക പ്രതിനിധിയായിരുന്നു.
നിരവധി യൂറോപ്പ്യൻ രാജ്യങ്ങളിൽ സംഗീതപരിപാടികൾ അവതരിപ്പിച്ചിട്ടുണ്ട്.
പ്രശസ്ത സംഗീതജ്ഞൻ പ്രസൂൺ ബന്ദോപാധ്യായയായിരുന്നു ഭർത്താവ്.
അവലംബം ↑ http://www.ptinews.com/news/2744585_Classical-vocalist-passes-away%5Bപ്രവർത്തിക്കാത്ത+കണ്ണി%5D പുറം കണ്ണികൾ
Prasun Banerjee
മീരാ വാസുദേവ് ഇംഗ്ലീഷ് വിലാസം https://ml.wikipedia.org/wiki/Meera_Vasudevan
മീരാ വാസുദേവൻ (ജനനം: ജനുവരി 29, 1982) ഒരു ഇന്ത്യൻ ചലച്ചിത്ര അഭിനേത്രിയും മോഡലും ആണ്.
മലയാളം, തമിഴ്, ഹിന്ദി, തെലുങ്ക് എന്നീ ഭാഷകളിലും അവർ തന്റെ അഭിനയവൈഭവം കാഴ്ചവച്ചിട്ടുണ്ട്.
ബ്ലെസ്സി സംവിധാനം ചെയ്ത 2005-ൽ പുറത്തിറങ്ങിയ മലയാളചലച്ചിത്രമായ തന്മാത്രയിൽ നായികാ കഥാപാത്രം കൈകാര്യം ചെയ്ത നടിയാണ് മീരാ വാസുദേവ്.
2005ലെ എഷ്യാനെറ്റ് ഫിലിം പുരസ്ക്കാരങ്ങളിൽ മികച്ച നവാഗത നടിയ്ക്കുള്ള പുരസ്കാരം മീരാ വാസുദേവിനായിരുന്നു.
വാസുദേവൻ, ഹേമലത എന്നിവരുടെ മൂത്ത മകളായി ഒരു തമിഴ് കുടുംബത്തിൽ മഹാരാഷ്ട്രയിലെ മുംബൈയിലാണ് മീരാ വാസുദേവ് ജനിച്ചത്.
അവരുടെ ഇളയ സഹോദരിയായ അശ്വിനി സൽമാൻ ഖാൻ നായകനായി അഭിനയിച്ച ജാനാം സംജാ കരോ എന്ന ചിത്രത്തിൽ ഒരു ബാലതാരമായി അഭിനയിച്ചു പ്രസിദ്ധി നേടിയിരുന്നു.
ആർട്സ്, സൈക്കോളജി, ഇംഗ്ലീഷ് സാഹിത്യം എന്നിവയിൽ ബാച്ചിലർ ഡിഗ്രി നേടിയ ശേഷം നിരവധി പരസ്യ ചിത്രങ്ങളിലൂടെ അവർ വിജയകരമായി ഒരു മോഡായി പ്രശസ്തി നേടി.
സിനിമകൾ വർഷം സിനിമ കഥാപാത്രം ഭാഷ കുറിപ്പുകൾ 2003 Golmaal Meenakshi Narahari Telugu Rules: Pyaar Ka Superhit Formula Radha Hindi Unnai Saranadainthen Bobby Tamil Tamil Nadu State Film Special Award for Best Actress 2004 Anjali I Love You Telugu 2005 Arivumani Tamil Thanmathra Lekha Ramesan Malayalam Asianet Award for Best Female New Face of the Year 2006 Jaadu Sa Chal Gayaa Nandini Hindi Jerry Jeeva Tamil Oruvan Jaya Bharathan Malayalam 2007 Ekantham Dr. Sophie Malayalam Valmeekam Krishnapriya Malayalam Kaakki Sethulakshmi Ramakrishnan Malayalam Chain Kulii Ki Main Kulii Malini Hindi 2008 Thodi Life Thoda Magic Naina Hindi Kathi Kappal Saaral Parivallal Tamil Pachamarathanalil Sneha's mother Malayalam Gulmohar Chithra Malayalam 2009 Orkkuka Vallappozhum Sethu's mother Malayalam Decent Parties Sreeja Sudheendran Malayalam Vairam: Fight For Justice Devi Sivarajan Malayalam 2010 Aattanayagan Indra Tamil 2012 Kochi Savithri Malayalam 916 Chandrika Malayalam 2016 Sahapadi 1975 Malayalam 2017 Chakkaramaavin Kombathu Dr.Lucy Malayalam 2018 Painting Life Wife Malayalam/English delayed 2018 Adanga Maru Subash's Sister-in-law Tamil 2019 Kutty Mama Senior Anjali Malayalam TBA Silencer Thresia Malayalam TBA Krithi Malayalam TBA Thakkol Malayalam TBA Appuvinte Sathyanweshanam Malayalam TBA Payakappal Malayalam ടെലിവിഷൻ പരമ്പരകൾ വർഷം സിനിമ കഥാപാത്രം ഭാഷ ചാനൽ കുറിപ്പുകൾ 2002 Devi Uma Hindi Sony India 2006 Penn Deepa Tamil Sun TV 2007 Kanalpoovu Malayalam Jeevan TV Won, Kerala State TV Award For Best Actress
2020 “Kudumbavilakku
   Sumithra
  Malayalam അവലംബം ↑ {{ cite web }} :  CS1 maint: archived copy as title ( link ) ↑ ↑ ↑ ↑ ↑
മീര കൊസാംബി ഇംഗ്ലീഷ് വിലാസം https://ml.wikipedia.org/wiki/Meera_kosambi
രാജ്യാന്തര പ്രശസ്തയായ സാമൂഹിക ശാസ്ത്രജ്ഞയായിരുന്നു മീര കൊസാംബി (24 ഏപ്രിൽ 1939 - 26 ഫെബ്രുവരി 2015).
മാർക്സിസ്റ്റ് ചരിത്രകാരനും ഗണിത ശാസ്ത്രജ്ഞനുമായിരുന്ന ഡി.ഡി. കൊസാംബിയുടെ ഇളയ മകളായി ജനിച്ചു.
സ്റ്റോക്ഹോം സർവകലാശാലയിൽ നിന്ന് സോഷ്യോളജിയിൽ ഡോക്ടറേറ്റ് നേടി.
വിവിധ കോളജുകളിൽ അധ്യാപികയായിരുന്നു.
മുംബൈ എസ്.എൻ.ഡി.ടി വനിത സർവകലാശാലയിൽ സ്ത്രീപഠന ഗവേഷണകേന്ദ്രത്തിൻെറ ഡയറക്ടറായി ഒരു ദശാബ്ദക്കാലം പ്രവർത്തിച്ചു.
19ാം നൂറ്റാണ്ടിലെ സ്ത്രീവിമോചക പണ്ഡിത രമാബായിയുടെ രചനകളാണ് മീര കൊസാംബിയെ പ്രശസ്തയാക്കിയത്.
രമാബായിയുടെ രചനകൾ മറാത്തിയിൽനിന്ന് ഇംഗ്ളീഷിലേക്ക് മൊഴിമാറ്റി.
അഞ്ചിലേറെ പുസ്തകങ്ങൾ മറ്റുള്ളവർക്കൊപ്പവും എഴുതിയിട്ടുണ്ട്.
എഴുപത്തഞ്ചാം വയസ്സിൽ മരണമടഞ്ഞു.
കൃതികൾ 1986 ബോംബെ ഇൻ ട്രൻസിഷൻ ഛ ദ ഗ്രോത്ത് ആൻഡ് സോഷ്യൽ ഇക്കോളജി ഓഫ് എ കൊളോണിയൽ സൊസൈറ്റി (Bombay in Transition : The Growth and Social Ecology of a Colonial City, 1880-1980, Stockholm, Sweden: Almqvist Wiksell International) വിമൻസ് ഒപ്രഷൻസ് ഇൻ ദ പബ്ലിക് ഗേസ് 1994 അർബനൈസേഷൻ ആൻഡ് അർബൻ ഡെവലപ്മെൻറ് ഇൻ ഇന്ത്യ 1995 പണ്ഡിത രമാബായിസ് ഫെമിനിസ്റ്റ് ആന്റ് ക്രിസ്ത്യൻ കൺവെർഷൻസ് ഫെമിനിസ്റ്റ് എസ്സേസ് ഇൻ സോഷ്യൽ ഹിസ്റ്ററി അവലംബം ↑ ↑
മീര സേഠ് ഇംഗ്ലീഷ് വിലാസം https://ml.wikipedia.org/wiki/Mira_Seth
ഇന്ത്യൻ സിവിൽ സർവീസസ്, നയതന്ത്രജ്ഞ, വനിതാവകാശ പ്രവർത്തക, യുനിസെഫിന്റെ മുൻ ചെയർമാൻ എന്നീ സ്ഥാനങ്ങൾ അലങ്കരിച്ച വനിതയാണ് മീര സേത്.
യൂനിസെഫ് എക്സിക്യൂട്ടീവ് ബോർഡിലെ അംഗമായി നിരവധി തവണ സേവനമനുഷ്ഠിച്ചിട്ടുണ്ട്.
1990 മുതൽ 1991 വരെ വൈസ് ചെയർമാനും ( ലിസ്‌ബെറ്റ് പാം ചെയർമാൻ ആയിരുന്നപ്പോൾ) 1991 മുതൽ 1992 വരെ ചെയർമാനുമായിരുന്നു .
സേത്ത് വ്യവസായ വികസന വകുപ്പുമായി ചേർന്ന് പ്രവർത്തിച്ചിരുന്നു.
കൈത്തറി ഉൽപ്പന്നങ്ങളിലും ഫിഷറീസ് നിയന്ത്രണം പോലുള്ള വിവിധ സാമ്പത്തിക മേഖലകളിൽ സ്ത്രീ പങ്കാളിത്തത്തെക്കുറിച്ചും വികസന പ്രശ്‌നങ്ങളെ കുറിച്ചും പഠനം നടത്തി.
സ്ത്രീകളും വികസനവും എന്ന വിഷയത്തിൽ ആഴത്തിൽ പഠനം നടത്തിയതിന് ശേഷം രചന നടത്തിയ ഗ്രന്ഥമാണ് " The Indian Experience "(ഇന്ത്യൻ അനുഭവം).
സേത്തിന്റെ മുഖ്യ ആശയങ്ങളിൽ പെട്ട ഒരു ആശയമാണ്  'ഞങ്ങൾക്ക് ജോലി നൽകുക -നമുക്ക് ബാക്കിയുള്ളവ ചെയ്യാൻ കഴിയും'.
വികസ്വര രാജ്യങ്ങളിൽ തടസങ്ങളില്ലാതെ തൊഴിൽ പ്രവേശനത്തിനുള്ള അവസരമൊരുക്കേണ്ടതിനെ കുറിച്ചും സ്ത്രീകളെ കൂടുതൽ സാമ്പത്തിക വളർച്ചയിലേക്ക് എത്തിക്കുന്നതിനെ കുറിച്ചുമാണ് അവരുടെ ആശയങ്ങളേറെയും വന്നിട്ടുള്ളത്.
അനധികൃത കുടിയേറ്റത്തിന്റെ കഷ്ടതയും വിചാരണയും ചർച്ച ചെയ്യുന്ന " Mera Shinder Putta r"(മെര ശിന്ദർ പുത്താർ) എന്ന  സിനിമ സംവിധാനം ചെയ്ത ഒരു സിനിമാ സംവിധായക കൂടിയാണ് സേത്‌ അവലംബം
മീര വേലായുധൻ Meera Velayudhan Meera Velayudhan
സാമൂഹ്യ ശാസ്ത്രജ്ഞയും   പ്രമുഖ ചരിത്രകാരിയുമാണ് ഡോ. മീര വേലായുധൻ .
ആർ. വേലായുധൻറെയും ഭരണഘടനയിൽ ഡോ. അംബേദ്കർക്കൊപ്പം ഒപ്പിട്ട ഏക മലയാളി ദാക്ഷായണി വേലായുധൻറെയും മകളാണ് .
ഇന്ത്യൻ അസോസിയേഷൻ ഫോർ വുമൺ സ്റ്റഡീസ് എന്ന സംഘടനയുടെ നിലവിലെ അധ്യക്ഷയാണ് .
ഇടതുപക്ഷ സഹയാത്രികയായ മീര വനിതാ മതിലിന്റെ പ്രചാരണത്തിലും സജീവ പങ്കാളിത്തം വഹിച്ചു .
സ്ത്രീ സമത്വത്തിനും ദളിത് മുന്നേറ്റത്തിനും വേണ്ടിയുള്ള പ്രവർത്തനങ്ങളിലും കൂട്ടായ്‍മകളിലും സജീവമായി പ്രവർത്തിക്കുന്നു , , , .
ലേഖനങ്ങൾ https://navamalayali.com/2018/10/29/towards-social-inclusion-meera-velayudhan/ സാമൂഹ്യാംഗീകാരത്തിലേക്കും ഉൾപ്പെടുത്തലിലേക്കും – സമഗ്രമായ മാറ്റത്തിന്റെ ആവശ്യം https://www.epw.in/journal/2010/44-45/specials/rethinking-feminist-methodologies.html Rethinking Feminist Methodologies അവലംബം ↑ ↑ ↑ ↑ ↑
മീര ജാസ്മിൻ ഇംഗ്ലീഷ് വിലാസം https://ml.wikipedia.org/wiki/Meera_Jasmine
മലയാളം , തമിഴ് , തെലുങ്ക് , കന്നഡ ഭാഷാ സിനിമകളിൽ പ്രധാനമായും പ്രവർത്തിക്കുന്ന ഒരു ഇന്ത്യൻ നടിയാണ് പ്രൊഫഷണലായി മീരാ ജാസ്മിൻ എന്നറിയപ്പെടുന്ന ജാസ്മിൻ മേരി ജോസഫ് .
2000 -കളിൽ ജനപ്രിയ നായികമാരിൽ ഒരാളായിരുന്നു അവർ.
പാഠം ഒന്ന്: ഒരു വിലാപം എന്ന ചിത്രത്തിലെ അഭിനയത്തിന് 2004 -ൽ മികച്ച നടിക്കുള്ള ദേശീയ ചലച്ചിത്ര അവാർഡ് നേടിയ മീരാ ജാസ്മിൻ, മികച്ച നടിക്കുള്ള കേരള സംസ്ഥാന ചലച്ചിത്ര അവാർഡും തമിഴ്‌നാട് സംസ്ഥാന ചലച്ചിത്ര അവാർഡും രണ്ടുതവണ നേടിയിട്ടുണ്ട് .
തമിഴ്‌നാട് സർക്കാരിന്റെ കലൈമാമണി അവാർഡും അവർ നേടിയിട്ടുണ്ട്.
"മലയാള സിനിമയിലെ താരങ്ങൾക്കിടയിലും അഭിനേതാക്കൾക്കിടയിലും സ്വന്തമായി നിലകൊള്ളാൻ കഴിയുന്ന ചുരുക്കം ചില അഭിനേതാക്കളിൽ ഒരാൾ" എന്നാണ് ദി ഹിന്ദു ദിനപത്രം അവരെ വിശേഷിപ്പിച്ചത്.
കേരളത്തിലെ തിരുവല്ലയിലെ കുറ്റപ്പുഴ ഗ്രാമത്തിൽ ജോസഫിന്റെയും ഏലിയാമ്മയുടെയും മകളായാണ് മീരാ ജാസ്മിൻ ജനിച്ചത്.
അഞ്ച് മക്കളിൽ നാലാമതായിരുന്നു അവർ.
അവർക്ക് രണ്ട് സഹോദരിമാരുണ്ട്.
ജിബി സാറാ ജോസഫ്, ജെനി സൂസൻ ജോസഫ്.
ജെനി സൂസൻ സിനിമകളിലും അഭിനയിച്ചിട്ടുണ്ട്,, കൂടാതെ രണ്ട് സഹോദരന്മാരും, അവരിൽ ഒരാൾ, ജോർജ്ജ് അസിസ്റ്റന്റ് ഛായാഗ്രാഹകനായി പ്രവർത്തിച്ചു.
തിരുവല്ലയിലെ ബാലവിഹാറിലും തിരുവല്ല മാർത്തോമ റസിഡൻഷ്യൽ സ്‌കൂളിലുമായി സ്‌കൂൾ വിദ്യാഭ്യാസം പൂർത്തിയാക്കി.
2000 മാർച്ചിൽ ജാസ്മിൻ ഹയർ സെക്കൻഡറി പരീക്ഷയ്ക്ക് ഹാജരായി.
ചങ്ങനാശ്ശേരിയിലെ അസംപ്ഷൻ കോളേജിൽ സുവോളജിയിൽ ബിഎസ്‌സി ബിരുദത്തിന് ചേർന്ന് ഏകദേശം മൂന്ന് മാസത്തോളം പൂർത്തിയാക്കിയപ്പോൾ സംവിധായകൻ ബ്ലെസി (അന്ന് സംവിധായകൻ ലോഹിതദാസിന്റെ അസിസ്റ്റന്റ് ഡയറക്ടറായിരുന്നു) അവരെ കാണുകയും സൂത്രധാരനിലെ ഒരു വേഷം വാഗ്‌ദാനം ചെയ്യുകയും ചെയ്തു.
പഠിച്ച് ഡോക്ടറാകണമെന്നായിരുന്നു മീരയുടെ ആഗ്രഹം, സിനിമാതാരമാകുമെന്ന് സ്വപ്നം കണ്ടിരുന്നില്ല.
അവൾ പറഞ്ഞു, "ഞാൻ വെറുമൊരു സാധാരണ പെൺകുട്ടിയായിരുന്നു. എന്റെ വന്യമായ സ്വപ്നങ്ങളിൽ ഒരിക്കലും, സിനിമയിൽ അഭിനയിക്കുമെന്ന് ഞാൻ സങ്കൽപ്പിച്ചിട്ടില്ല. സ്‌കൂൾ നാടകങ്ങളിൽ പോലും ഞാൻ അഭിനയിച്ചിട്ടില്ല. ഞാനൊരിക്കലും കലാപരമായ സ്വഭാവമുള്ള ആളായിരുന്നില്ല, എനിക്ക് നൃത്തം ചെയ്യാൻ കഴിയുമെന്ന് ഞാൻ ഒരിക്കലും കരുതിയിരുന്നില്ല. ഞാൻ സുന്ദരിയാണെന്ന് പോലും കരുതിയില്ല."
ലോഹിതദാസ് "ഒരു പിതാവിനെയും എന്റെ ഗുരുവിനെയും പോലെയാണ്. അദ്ദേഹം എന്നെ സൂത്രധരനൊപ്പം സിനിമയിലേക്ക് നയിച്ചു, അതിനെല്ലാം ഞാൻ അദ്ദേഹത്തോട് കടപ്പെട്ടിരിക്കുന്നു" എന്നും അവർ പറഞ്ഞു.
കരിയർ മലയാളം
സൂത്രധാരൻ എന്ന മലയാള ചിത്രത്തിലൂടെയാണ് മീരാ ജാസ്മിൻ അരങ്ങേറ്റം കുറിച്ചത്.
കമൽ സംവിധാനം ചെയ്ത ഗ്രാമഫോൺ ആയിരുന്നു അവരുടെ രണ്ടാമത്തെ ചിത്രം, അതിൽ നവ്യാ നായർക്കും ദിലീപിനുമൊപ്പം അഭിനയിച്ചു.
ആ ചിത്രത്തിലെ ജെന്നിഫർ എന്ന ജൂത പെൺകുട്ടിയുടെ വേഷം മലയാള ചലച്ചിത്ര നിരൂപകർ പ്രശംസിച്ചു.
സംവിധായകൻ കമലിന്റെ കീഴിൽ പൃഥ്വിരാജ് , കുഞ്ചാക്കോ ബോബൻ , ജയസൂര്യ , ഭാവന എന്നിവർക്കൊപ്പം ഒരു റൊമാന്റിക് കോമഡി ചിത്രമായ സ്വപ്നക്കൂടായിരുന്നു അവരുടെ മൂന്നാമത്തെ ചിത്രം.
അവരുടെ അഭിനയം പ്രശംസിക്കപ്പെടുകയും സിനിമ ഉയർന്ന വാണിജ്യ വിജയം നേടുകയും ചെയ്തു.
അഞ്ച് പ്രധാന കഥാപാത്രങ്ങളിൽ ഏറ്റവും കൂടുതൽ സ്കോർ ചെയ്തത് വീണ്ടും മീരയാണ്.
തന്റെ ഉപദേഷ്ടാവ് ലോഹിതദാസ് സംവിധാനം ചെയ്ത കസ്തൂരിമാൻ എന്ന ചിത്രത്തിലൂടെ അവർ മലയാള സിനിമയിൽ പ്രശസ്തിയിലേക്ക് ഉയർന്നു.
ആ ചിത്രത്തിൽ കോമഡിയും സെന്റിമെന്റ് രംഗങ്ങളും അവതരിപ്പിച്ചു.
കസ്തൂരിമാനിലെ അഭിനയത്തിന് അവർക്ക് ആദ്യ ഫിലിംഫെയർ അവാർഡ് ലഭിച്ചു.
100 ദിവസം പിന്നിട്ട ചിത്രം ബോക്‌സ് ഓഫീസിൽ വിജയിച്ചു.
അതേ വർഷം തന്നെ ടി വി ചന്ദ്രന്റെ പ്രശംസ നേടിയ പാഠം ഒന്ന്: ഒരു വിലാപം എന്ന ചിത്രത്തിൽ പ്രായമായ ഒരാളെ വിവാഹം കഴിക്കാൻ നിർബന്ധിതയായ ഒരു 15 വയസ്സുള്ള ഒരു മുസ്ലീം പെൺകുട്ടിയായി അവർ അഭിനയിച്ചു.
അതിന് അവർക്ക് സംസ്ഥാന അവാർഡും ദേശീയ അവാർഡും കൂടാതെ മറ്റ് നിരവധി അവാർഡുകളും ലഭിച്ചു.
തുടർന്ന് കാവ്യാ മാധവനൊപ്പം പെരുമഴക്കാലത്തിൽ റസിയ എന്ന കഥാപാത്രത്തെ അവതരിപ്പിച്ചു.
അച്ചുവിന്റെ അമ്മ (2005) എന്ന സിനിമയിൽ അവർ അച്ചു എന്ന ചെറുപ്പക്കാരിയായ കഥാപാത്രത്തെ അവതരിപ്പിച്ചു.
തുടർന്ന് രസതന്ത്രം (2006) എന്ന സിനിമയിൽ മോഹൻലാലിനൊപ്പം അഭിനയിച്ചു.
സിനിമയുടെ ആദ്യ പകുതിയിൽ സാഹചര്യങ്ങളുടെ സമ്മർദ്ദം മൂലം ആൺകുട്ടിയായി വേഷം മാറി ജീവിക്കേണ്ടി വന്ന ഒരു പെൺകുട്ടിയായാണ് അവർ അഭിനയിച്ചത്.
ചിത്രം വാണിജ്യ വിജയമായി മാറി.
വീണ്ടും സത്യൻ അന്തിക്കാട് സംവിധാനം ചെയ്ത ദിലീപിനൊപ്പമുള്ള വിനോദയാത്രയാണ് അവരുടെ അടുത്ത ചിത്രം.
ശ്യാമപ്രസാദ് സംവിധാനം ചെയ്ത നിരൂപക പ്രശംസ നേടിയ ഒരേ കടൽ എന്ന ചിത്രത്തിലാണ് അവർ അടുത്തതായി മമ്മൂട്ടിയ്‌ക്കൊപ്പം അഭിനയിച്ചത്.
ഒട്ടനവധി ഫിലിം ഫെസ്റ്റിവലുകളിൽ പ്രദർശിപ്പിക്കുകയും അവാർഡുകൾ നേടുകയും ചെയ്ത ഈ ചിത്രത്തിലെ നിഷ്കളങ്കയായ ഒരു മധ്യവർഗ സ്ത്രീയായി അവരുടെ പ്രകടനം പ്രേക്ഷകരുടെ പ്രശംസ നേടി.
മാധ്യമങ്ങൾ അവരുടെ പ്രകടനത്തെ പ്രകീർത്തിച്ചു, "ഈ ചരിത്രപരമായ ഓട്ടത്തിൽ മെഗാസ്റ്റാറുമായി പൊരുത്തപ്പെടുന്ന ചുവടുവയ്പ്പ് മീരാ ജാസ്മിൻ ആണ്, അവരുടെ ബുദ്ധിമുട്ടുള്ള വേഷത്തിന്റെ അതിശയകരമായ നിർവചനം കൊണ്ട് നിങ്ങളെ വിസ്മയിപ്പിക്കുന്നു" .
ദിലീപിനൊപ്പമുള്ള കൽക്കട്ട ന്യൂസ് ആയിരുന്നു അവരുടെ അടുത്ത ചിത്രം.
മീരയെ സിനിമാ മേഖലയിലേക്ക് കൊണ്ടുവന്ന ബ്ലെസി തന്നെ ആയിരുന്നു കൽക്കട്ട ന്യൂസിന്റെ സംവിധാനം നിർവഹിച്ചത്.
സത്യൻ അന്തിക്കാടിന്റെ തുടർച്ചയായ നാലാമത്തെ ചിത്രമായ ഇന്നത്തെ ചിന്ത വിഷയം (2008) എന്ന ചിത്രത്തിലൂടെ വീണ്ടും മോഹൻലാലിനൊപ്പം അവർ അഭിനയിച്ചെങ്കിലും ചിത്രത്തിന് വിജയം നേടാനായില്ല.
കമലിന്റെ മിന്നാമിന്നിക്കൂട്ടം , നീണ്ട പോസ്റ്റ്-പ്രൊഡക്ഷൻ കാലതാമസത്തിന് ശേഷം പുറത്തിറങ്ങിയ ലെനിൻ രാജേന്ദ്രന്റെ രാത്രി മഴ എന്നിവ ബോക്സോഫീസ് പരാജയങ്ങളായിരുന്നു.
ഒരു വർഷത്തിന് ശേഷം, രാജീവ് അഞ്ചലിന്റെ പാട്ടിന്റെ പാലാഴിയിൽ പിന്നണി ഗായികയായി വേഷമിട്ടു.
സിനിമ വാണിജ്യപരമായി വിജയിച്ചില്ലെങ്കിലും, അവരുടെ കഥാപാത്രം ശ്രദ്ധിക്കപ്പെടുകയും അവരുടെ പ്രകടനം അവർക്ക് ഒരു തിരിച്ചുവരവ് നൽകുകയും ചെയ്തു.
സജി സുരേന്ദ്രൻ സംവിധാനം ചെയ്ത ഫോർ ഫ്രണ്ട്സ് എന്ന മൾട്ടിസ്റ്റാർ ചിത്രമായിരുന്നു അവരുടെ അടുത്ത ചിത്രം.
ഈ ചിത്രത്തിൽ ഗൗരി എന്ന ഒരു കാൻസർ രോഗിയുടെ വേഷമാണ് അവർ അവതരിപ്പിച്ചത്.
2011ൽ പുറത്തിറങ്ങിയ മൊഹബത്ത് എന്ന സിനിമയിൽ ആനന്ദ് മൈക്കിൾ, മുന്ന എന്നിവർക്കൊപ്പം പ്രധാന വേഷം ചെയ്തു.
ഒരു ചെറിയ ഇടവേളയ്ക്ക് ശേഷം, 2012 അവസാനത്തോടെ അവർ സിനിമകളിൽ അഭിനയിക്കാൻ തുടങ്ങി.
കൂടുതൽ സ്ത്രീ കേന്ദ്രീകൃത വേഷങ്ങൾ തിരഞ്ഞെടുക്കുന്നതിൽ അവർ ശ്രദ്ധാലുവായിരുന്നു, കൂടാതെ 2006-ൽ പുറത്തിറങ്ങിയ അച്ഛനുറങ്ങാത്ത വീട് എന്ന സിനിമയുടെ തുടർച്ചയായ ബാബു ജനാർദ്ദനന്റെ ലിസമ്മയുടെ വീട് എന്ന ചിത്രത്തിൽ ഒരു കൂട്ട ബലാത്സംഗ ഇരയുടെ വേഷമായിരുന്നു.
സിദ്ദിഖിന്റെ ലേഡീസ് ആൻഡ് ജെന്റിൽമാനിൽ മോഹൻലാലിനൊപ്പം വീണ്ടും അഭിനയിച്ചു.
ഫാന്റസി ചിത്രമായ ഷാജിയേമിന്റെ മിസ് ലേഖ തരൂർ കാണുന്നത് എന്ന ചിത്രമാണ് അവരുടെ അടുത്ത പ്രോജക്റ്റ്.
2014 ൽ സുഗീത് സംവിധാനം ചെയ്ത ഒന്നും മിണ്ടാതെ എന്ന കുടുംബ ചിത്രത്തിൽ ജയറാമിന്റെ നായികയായി വന്നെങ്കിലും ചിത്രത്തിന് പരാജയം നേരിടേണ്ടി വന്നു.
പിന്നീട് 1970-കളെ അടിസ്ഥാനമാക്കിയുള്ള 'ഇതിനുമപ്പുറം ' എന്ന പീരിയഡ് ഫിലിമിനായി അവർ സൈൻ അപ്പ് ചെയ്തു.
അതിൽ താഴ്ന്ന ജാതിയിൽ നിന്നുള്ള ഒരാളെ പ്രണയിക്കുകയും മാതാപിതാക്കളുടെ ഇഷ്ടത്തിന് വിരുദ്ധമായി വിവാഹം കഴിക്കുകയും ചെയ്യുന്ന ഉയർന്ന യാഥാസ്ഥിതികയും ധനികയുമായ നായർ സ്ത്രീയുടെ വേഷം ചെയ്തു.
അതിന് ശേഷം വി.കെ. പ്രകാശ് സംവിധാനം ചെയ്ത മഴനീർത്തുള്ളികൾ എന്ന ചിത്രത്തിൽ അഭിനയിച്ചെങ്കിലും ചിത്രം റിലീസ് ചെയ്യുകയുണ്ടായില്ല.
2016-ൽ ഡോൺ മാക്സ് സംവിധാനം ചെയ്ത 10 കൽപ്പനകൾ എന്ന ക്രൈം ത്രില്ലർ ചിത്രത്തിൽ അനൂപ് മേനോൻ , ജോജു ജോർജ് , കനിഹ എന്നിവർക്കൊപ്പം ഷാസിയ അക്ബർ എന്ന കഥാപാത്രത്തെ അവതരിപ്പിച്ചുവെങ്കിലും തിയ്യേറ്ററിൽ വിജയം നേടാൻ ഈ ചിത്രത്തിനായില്ല.
എങ്കിലും ചിത്രത്തിന് നിരൂപകരിൽ നിന്നും മികച്ച അവലോകനങ്ങളും ചിത്രത്തിന്റെ തിരക്കഥ, സംവിധാനം, അഭിനേതാക്കളുടെ പ്രകടനം എന്നിവയ്ക്ക് പ്രശംസയും ലഭിച്ചു.
2018ൽ റിലീസിനെത്തിയ എബ്രിഡ് ഷൈൻ സംവിധാനം ചെയ്ത് കാളിദാസ് ജയറാം നായകനായ പൂമരം എന്ന ചിത്രത്തിലെ അതിഥിവേഷത്തിലൂടെ മീര രണ്ടുവർഷത്തെ ഇടവേളയ്ക്ക് ശേഷം വീണ്ടും സിനിമയ്ക്ക് മുന്നിലെത്തി.
നീണ്ട ഇടവേളയ്ക്ക് ശേഷം 2022 ൽ ജയറാമിനെ നായകനാക്കി സത്യൻ അന്തിക്കാട് സംവിധാനം ചെയ്യുന്ന ചിത്രമാണ് മീരയുടെ ഏറ്റവും പുതിയ ചിത്രം.
ലിംഗുസാമി സംവിധാനം ചെയ്ത മാധവൻ നായകനായ റൺ (2002) ആയിരുന്നു മീരാ ജാസ്മിന്റെ തമിഴ് അരങ്ങേറ്റ ചിത്രം.
അത് തമിഴകത്ത് മികച്ച വിജയമായി മാറുകയും അവരെ ഒരു ജനപ്രിയ നടിയാക്കുകയും ചെയ്തു.
റണ്ണിന്റെയും അവരുടെ അടുത്ത ചിത്രമായ ബാലയുടെയും (2002) വിജയങ്ങൾ അവർക്ക് തമിഴ് സിനിമാ വ്യവസായത്തിലെ സ്ഥാപിത അഭിനേതാക്കളോടൊപ്പം പ്രവർത്തിക്കാനുള്ള അവസരം നൽകി.
തെലുങ്കും കന്നഡയും
മീരാ ജാസ്മിൻ തെലുങ്ക് സിനിമാലോകത്ത് ശ്രദ്ധേയയായത് റണ്ണിന്റെ അതേ പേരിലുള്ള തമിഴ് ചിത്രത്തിന്റെ ഡബ്ബ് പതിപ്പിലൂടെയാണ്.
2004-ൽ അമ്മായി ബാഗുണ്ടി, ഗുഡുംബാ ശങ്കർ എന്നീ തെലുങ്ക് ചിത്രങ്ങളിൽ അഭിനയിച്ച മീര മൗര്യ എന്ന ചിത്രത്തിൽ പുനീത് രാജ്കുമാറിനൊപ്പം അഭിനയിച്ചുകൊണ്ട് കന്നഡ സിനിമയിലും പ്രവേശിച്ചു.
പുനീത് രാജ്കുമാറിനും രമ്യയ്ക്കും ഒപ്പം അവരുടെ കന്നഡ ചിത്രം അരശു വീണ്ടും ഹിറ്റായി.
ദേവരു കോട്ട താങ്ങി, ഇജ്ജോട് എന്നിവയാണ് അവരുടെ മറ്റ് കന്നഡ ചിത്രങ്ങൾ.
ഒരു ലൈംഗികത്തൊഴിലാളിയായി മാറുന്ന ബസവി സ്ത്രീയായ ചെന്നിയായി അവർ അഭിനയിച്ച ഇജ്ജോട്, നാല് പ്രശസ്തമായ ഗാർഹിക ചലച്ചിത്രമേളകളിൽ പ്രദർശിപ്പിക്കുകയും നിരൂപക പ്രശംസ നേടുകയും ചെയ്തു.
മീരാ ജാസ്മിന്റെ തെലുങ്കിലെ ഏറ്റവും വലിയ വാണിജ്യവിജയം രവി തേജയ്‌ക്കൊപ്പമുള്ള ഭദ്രയാണ് .
രാരാജു, മഹാരധി, യമഗോല മല്ലി മൊദലായിണ്ടി, ഗോറിന്റകു, മാ അയന ചന്തി പിള്ളഡു എന്നിവയാണ് അവരുടെ മറ്റ് തെലുങ്ക് ചിത്രങ്ങൾ.